Nafarroako Parlamentuko Mahaiak, 2023ko urtarrilaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Javier García Jiménez jaunak aurkeztutako galdera, Lurralde Kohesiorako Departamentuak Corella, Cintruénigo eta Fitero Iruñearekin zuzenean lotzen dituen autobus-linea kentzeko erabakiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Lurralde Kohesiorako Batzordean izapidetzea.

Iruñean, 2023ko urtarrilaren 30ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Javier García Jiménez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Lurralde Kohesiorako kontseilariak Batzordean ahoz erantzun dezan :

Zergatik erabaki du Departamentuak Corella, Cintruénigo eta Fitero Iruñearekin lotzen dituen zuzeneko autobus-linea kentzea?

 Iruñean, 2023ko urtarrilaren 24an

Foru parlamentaria: Javier García Jiménez